

VLADA REPUBLIKE HRVATSKE

Zagreb, 20. prosinca 2024.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predlagatelj:** | Ministarstvo prostornoga uređenja, graditeljstva i državne imovine |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |
| --- | --- |
| **Predmet:** | Prijedlog odluke o dodjeli sredstava za pomoć Gradu Vukovaru i Gradu Lepoglavi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**O D L U K U**

**o dodjeli sredstava za pomoć Gradu Vukovaru i Gradu Lepoglavi**

**I.**

Ovom Odlukom odobrava se Ministarstvu prostornoga uređenja, graditeljstva i državne imovine da osigura pomoć Gradu Vukovaru i Gradu Lepoglavi u iznosu od 906.553,53 eura, kako slijedi:

* Gradu Vukovaru iznos od 587.852,70 eura za financiranje sanacije oštećenih potpornih zidova na području Grada Vukovara
* Gradu Lepoglavi iznos od 318.700,83 eura za sanaciju postojećih i novonastalih klizišta.

**II.**

Sredstva za pomoć Gradu Vukovaru i Gradu Lepoglavi iz točke I ove Odluke osigurana su u Državnom proračunu Republike Hrvatske za 2024. godinu i projekcijama za 2025. i 2026. godinu unutar financijskog plana Ministarstva prostornoga uređenja, graditeljstva i državne imovine.

**III.**

Zadužuje se Ministarstvo prostornoga uređenja, graditeljstva i državne imovine da sredstva za pomoć iz točke I. ove Odluke doznači izravno na račun Grada Vukovara i Grada Lepoglave.

**IV.**

Grad Vukovar i Grad Lepoglava su dužni sredstva iz točke I. ove Odluke utrošiti namjenski i o istom podnijeti izvješće Ministarstvu prostornoga uređenja, graditeljstva i državne imovine.

**V.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

O B R A Z L O Ž E N J E

**Na području grada Vukovara** zbog konfiguracije terena nalazi se više potpornih zidova koji su oštećeni u Domovinskom ratu i dotrajali te im je potrebna rekonstrukcija kako ne bi ugrožavali sigurnost ljudi i objekata.

Za navedenu svrhu potrebno je osigurati iznos od **587.852,70 eur** što je procijenjeno na temelju provedenog ispitivanja tržišta i izrađenom financijskom prijedlogu revizije postojeće i izrade nove projektne dokumentacije za izvođenje budućih radova. Konkretno, sredstva su Gradu Vukovaru potrebna po lokacijama kako slijedi:

* Ulica Petra Preradovića - S. S. Kranjčevića u iznosu od 45.000,00 €
* Ulica Stjepana Radića – lijevo u iznosu od 56.875,00 €
* Ulica Stjepana Radića – desno u iznosu od 24.375,00 €
* Ulica Europske unije - lijeva strana u iznosu od 85.312,50 €
* Ulica Europske unije - desna strana u iznosu od 73.125,00 €
* Ulica Antuna Augustinčića u iznosu od 165.040,20 €
* Ulica Augusta Šenoe – lijeva strana u iznosu od 24.375,00 €
* Ulica Augusta Šenoe - desna strana u iznosu od 40.625,00 €
* Ulica Stanka Vraza u iznosu od 73.125,00 €

**Na području** **Grada Lepoglave** pojavila su se nova odnosno reaktivirala postojeća klizišta koja ugrožavaju prometnice i postojeću infrastrukturu te je potrebno hitno izraditi projektnu dokumentaciju, pribaviti potrebne dozvole i suglasnosti i izvršiti sanacije najopasnijih klizišta, i to:

* na nerazvrstanoj cesti NC 2-097 u naselju Muričevec, Ulica Ves kod kbr. 88C - vrijednost radova u iznosu od 136.463,10 eura,
* na nerazvrstanoj cesti NC 1-041/1 u naselju Muričevec - vrijednost radova u iznosu od 138.003,23 eura,
* klizište na NC 1-099 u Gornjoj Višnjici- Ves Kotrščak - vrijednost radova u iznosu od 44.234,50 eura

Ukupna vrijednost radova na području Grada Lepoglave iznosi **318.700,83 eur**.

Slijedom navedenog, ovom Odlukom predlaže se da se sredstva za pomoć Gradu Vukovaru i Gradu Lepoglavi osiguraju u Državnom proračunu Republike Hrvatske za 2024. godinu i projekciji za 2025. godinu preraspodjelom sredstava unutar razdjela 076 Ministarstvo prostornoga uređenja, graditeljstva i državne imovine.